Argentinada elektron musiqa festivalida noma’lum giyohvand modda qabul qilish oqibatida 5 kishi halok bo‘ldi va yana 5 kishi shifoxonaga yetkazildi, deb xabar bermoqda La Nacion nashri. Barcha jabrlanganlar Buenos-Ayres shifoxonalarida og‘ir ahvolda qolmoqda. Shifokorlarning ma’lumotlariga ko‘ra, 2 kishi festival o‘tayotgan zalning o‘zida halok bo‘lgan. Ta’kidlanishicha, barcha jabrlanganlar shifoxonalarga yuqori tana harorati bilan yetkazilgan. Yoshlar nimadan zaharlangani hozircha noma’lum.